31992D0369
L 195/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 юни 1992 година
за изменение на приложение III към Директива 90/539/ЕИО на Съвета относно ветеринарно-санитарните изисквания за търговия в Общността и вноса от трети страни на домашни птици и яйца за люпене по отношение на изискванията за ваксиниране на домашни птици
(92/369/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (1), последно изменена с Директива 91/496/ЕИО (2) и по-специално член 34 от нея,
като има предвид, че приложение III към Директива 90/539/ЕИО понастоящем изисква, в частност, домашните птици, предназначени за търговия в рамките на Общността, да бъдат ваксинирани с ваксини, които отговарят на изискванията на Европейската фармакопея;
като има предвид, че няма налични монографии на Европейската фармакопея за много ваксини за домашни птици, които понастоящем се използват в държави-членки;
като има предвид, че е желателно да се измени посоченото приложение, за да се разреши използването на ваксини, които не е необходимо да бъдат предмет на монографиите на Европейската фармакопея;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение III към Директива 90/539/ЕИО на Съвета се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 24 юни 1992 година.